Diari Oficial de la Generalitat Valenciana


Sumari del DOGV 4363, del 23-10-2002 (2002/10717)

RESOLUCIÓ de 26 de juny de 2002, de la Direcció General de Treball i Seguretat Laboral, per la qual es disposa el registre i la publicació del XX Conveni Col·lectiu de l'empresa Transportes de Cementos, SA, (Codi núm. 8000042).
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4363

Data del DOGV
:   23-10-2002

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2002/10762


Data del document
:   26-06-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * empresa privada
    * empresa de transport
    * conveni col·lectiu

RESOLUCIÓ de 26 de juny de 2002, de la Direcció General de Treball i Seguretat Laboral, per la qual es disposa el registre i la publicació del XX Conveni Col·lectiu de l'empresa Transportes de Cementos, SA, (Codi núm. 8000042). [2002/10625]
  
Vist el text articulat del XX Conveni Col·lectiu de l'empresa Transportes de Cementos, SA, subscrit el dia 6 de juny de 2002, per representació de l'empresa i dels treballadors, presentat davant d'esta Direcció General de Treball i Seguretat Laboral el dia 17 de juny de 2002, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda
  
Primer
  
Ordenar que siga inscrit en el Registre de Convenis Col·lectius de Treball d'aquesta Direcció General, amb notificació a la Comissió Negociadora i que siga dipositat el text original del conveni.
  
Segon
  
Disposar que siga publicat en el Diari Oficial de la Generalitat Valenciana.
  
València, 26 de juny de 2002. El director general de Treball i Seguretat Laboral: Román Ceballos Sancho.
  
Transportes de Cemento, S.A. XX Conveni Col·lectiu
  
Centres de Buñol (València), Alacant i Port de València
  
(2002-2004)
  
Capítol I. Condicions Generals
  
Article 1. Àmbit d'aplicació
  
Les estipulacions d'este conveni Col·lectiu es formalitzen per a la seua aplicació en els centres de treball de Buñol (València), Centre d'Alacant i Port de València, pertanyents a l'empresa Transportes de Cemento, SA.
  
Article 2. Àmbit personal
  
El present conveni afectarà tot el personal de l'empresa, i igualment tots els productors que hi ingressen durant la seua vigència en els centres de treball de Buñol (València), Alacant i Port de València.
  
Article 3. Àmbit temporal
  
El present conveni estarà vigent des de l'1 de gener de 2002 fins al 31 de desembre de 2004.
  
Article 4. Entrada en vigor
  
El present conveni començarà a regir a partir del dia de la seua firma. No obstant això les seues condicions econòmiques començaran a aplicar-se a partir de l'1 de gener de 2002.
  
Article 5. Pròrroga
  
En cas de no existir denúncia prèvia, amb un mes d'antelació a la data de la seua expiració, el present conveni s'entendrà prorrogat per períodes anuals.
  
Mentre no s'aconseguisca acord exprés que succeïsca el conveni actual, es mantindrà en vigor el conveni anterior.
  
Article 6. Revisió
  
Estan facultats per a demanar la revisió del present conveni, amb l'antelació d'un mes a la data de la seua extinció del termini de la seua vigència:
  
a) La direcció de l'empresa.
  
b) Els components de la comissió deliberadora, representants dels treballadors.
  
Serà causa suficient perquè la Comissió puga demanar la revisió del conveni, el fet que per disposició legal de qualsevol índole o rang, s'establisquen millores que donen lloc que la totalitat dels ingressos anuals computats, d'acord amb les disposicions de tipus legal exclusivament, siguen superiors als ingressos anuals que resulten dels pactats en este conveni.
  
Article 7. Compensació i absorció
  
Els augments que puguen sobrevindre per imperatiu legal, jurisprudencial, contenciós administratiu, acords generals sectorials o pactes sindicals col·lectius de qualsevol gènere, durant la vigència d'este conveni, s'entendran absorbibles i compensables, sempre que no hi concórreguen les circumstàncies assenyalades en l'últim paràgraf de l'article anterior.
  
Article 8. Garantia personal
  
Les situacions personals que amb caràcter global anual excedisquen de les condicions pactades en este conveni, es respectaran, i es mantindran a títol estrictament personal.
  
Article 9. Comissió paritària d'interpretació i vigilància
  
S'establix una comissió paritària d'interpretació i vigilància del present conveni composta per:
  
1) El director i persona o persones que delegue.
  
2) Els delegats de personal o representants dels treballadors que hagen intervingut en la Comissió deliberadora del present conveni.
  
La missió d'esta comissió, serà resoldre en primera instància qualsevol conflicte d'interpretació de les normes del present conveni. En cas de discrepància s'atindrà al que disposa l'article 91 de l'Estatut dels Treballadors.
  
Les parts podran acudir supletòriament al Servici de Mediació, Arbitratge i Conciliació, per a dirimir les possibles discrepàncies sorgides al si de la Comissió Interpretadora.
  
Capítol II. Classificació del personal
  
Article 10. Classificació personal
  
Quant a grups, categories professionals i les seues funcions, s'atindrà al que disposa l'Acord General per a les Empreses del Transport de Mercaderies per Carretera; no obstant això, en el present conveni s'inclouen les següents categories professionals:
  
Grup I Personal superior i tècnic
  
Cap de Servici
  
Titulat de grau superior
  
Titulat de grau mitjà
  
Grup II Personal administratiu
  
Cap d'Administració
  
Cap de Secció
  
Cap de Negociat
  
Oficial de 1ª
  
Oficial de 2a
  
Auxiliar Administratiu / Telefonista
  
Grup III Personal de moviment
  
Cap de Trànsit de 1ª
  
Cap de Trànsit de 2a
  
Oficial 1r Conductor (mecànic, pedrera; maquinària pesada)
  
Grup IV Personal de servicis auxiliars Tallers
  
Cap de Taller
  
Encarregat Magatzem
  
Cap d'Equip
  
Oficial de 1a
  
Oficial de 2a
  
Ajudant
  
En el cas que l'Acord General modifique la seua actual regulació, en matèria de grups i categories professionals, el present conveni s'adaptarà a elles. Així mateix, si la direcció de l'empresa utilitza categories professionals de l'Acord General no regulades en el present conveni, la Comissió Paritària realitzarà les adaptacions a l'efecte.
  
Capítol III. Drets sindicals
  
Article 11. Funcionament sindical delegats de personal
  
Les 16 hores mensuals que disposa cada delegat de personal per a exercir les seues funcions de representació, podran ser acumulades en un membre del seu sindicat, semestralment i per centres de treball. Quan una central sindical tinga un sol delegat en alguns dels centres de treball, l'acumulació d'hores serà anual.
  
Els delegats de personal el dia o les hores que siguen convocats pel sindicat utilitzant les hores sindicals, cobraren el mateix que si hagueren sigut convocats per l'empresa.
  
Els conductors que formen part del Comité, o els delegats de personal, el dia que es reunisquen convocats per l'empresa, cobraran a raó de 40 euros, en concepte d'incentiu, a més dels conceptes salarials ordinaris.
  
Article 12. Local delegats de personal
  
L'empresa habilitarà un local tant a Buñol com a Sant Vicent, per a reunions dels delegats de personal, i els dotarà així mateix d'un tauler d'anuncis.
  
Article 13. Quota sindical
  
A petició dels treballadors i per escrit de cada un dirigit a l'empresa, esta retindrà del seu salari mensual la quota sindical que se li indique, comunicant el número de compte i el banc del Sindicat corresponent per a ingressar-la-hi.
  
Capítol IV. Disposicions de caràcter social
  
Article 14. Ajuda estudis per a fills del personal S'establixen les següents percepcions per a este concepte:
  
De 2 anys fins a finalització d'Educació Primària (12 anys) : 72 euros.
  
D'Educació Secundària Obligatòria fins a la seua finalització (16 anys): 115 euros.
  
Batxillerat i Formació Professional: 165 euros.
  
Estudis Universitaris de Grau Mitjà i Superior: 225 euros.
  
Estes quantitats s'abonaran una vegada a l'any, en el mes d'octubre, sota presentació del justificant oportú, i d'haver aprovat el curs anterior, excepte Educació Primària i Secundària Obligatòria que només necessita justificant de matrícula.
  
En cas de tractar-se de fills amb alguna deficiència, que hagen d'assistir a algun Centre d'Educació Especial, se'ls abonarà 80 euros mensuals, durant els 9 mesos del curs escolar i fins que es complisquen els 14 anys d'edat, prèvia sol·licitud per escrit.
  
Article 15. Complements IT
  
Malaltia: el temps que excedisca de 10 dies des de la data de la baixa, es percebrà el 100% de les bases de cotització fins a un màxim de 18 mesos cada baixa. En cas d'internament hospitalari, es percebrà el 100% des del primer dia d'internament i mentre dure este.
  
Accidents: el temps que excedix de 5 dies des de la data de la baixa es percebrà el 100% de les bases de cotització, durant el temps que dure esta. En cas d'internament hospitalari es percebrà el 100% des del primer dia.
  
Article 16. Malalties amb disminució física
  
En cas de deterioració de les condicions físiques d'un treballador que li impedisca el desenrotllament normal en el seu lloc de treball d'una manera permanent, l'empresa col·locarà el treballador afectat en un altre lloc de treball previ informe mèdic, sempre que hi haja vacant adequada a les condicions del treballador, i li ajustarà totes les seues retribucions al del nou lloc de treball, sempre que la disminució no done lloc a una invalidesa total.
  
Article 17. Reconeixement mèdic. S'establix un reconeixement mèdic anual per a tots els treballadors de l'empresa, que tindrà caràcter obligatori. L'empresa proveirà cada treballador d'un distintiu amb el seu grup sanguini.
  
Article 18. Mort
  
En cas de mort del treballador fora del seu domicili tant per accident de treball com de mort natural, prestant servici, les despeses que origine el trasllat de les seues restes fins al lloc de residència, seran per compte de l'empresa.
  
Article 19. Jubilació
  
En arribar el treballador a l'edat de jubilació, este podrà sol·licitar la jubilació anticipada, l'acceptació de la qual serà voluntària per a l'empresa, i percebrà les quantitats que es recullen segons edats, en la taula següent:
  
Anys Euros
  
63 13.500 euros
  
62 16.000 euros
  
61 18.500 euros
  
60 21.000 euros
  
Article 20. Permisos retribuïts
  
1. Matrimoni: quinze dies.
  
2. Naixement d'un fill: tres dies.
  
3. Malaltia greu del cònjuge, pares, fills i pares polítics: dos dies. En cas de continuar la dita malaltia greu, prèvia sol·licitud a direcció un dia més. Quan el treballador necessite fer un desplaçament fora de la província a l'efecte, disposarà de dos dies més
  
4. Malaltia greu de germans, avis i néts: dos dies. Quan el treballador necessite fer un desplaçament fora de la província, disposarà de 2 dies més.
  
5. Mort de cònjuge o «persona que convisca», sempre que haja sigut notificat amb anterioritat a l'empresa, fills, pares i germans: 3 dies. En cas d'ocórrer la mort fora
  
de la província, podran atorgar-se fins a 2 dies més.
  
6. Mort d'avis, néts, oncles o familiars polítics ?pares, germans o fills polítics: dos dies. En cas d'ocórrer la mort fora de la província, podran atorgar-se fins a dos dies mes.
  
7. Exàmens Oficials per a l'obtenció de títols oficials que milloren el nivell professional del treballador, temps necessari per a efectuar-los, prèvia justificació de tindre normalitzada la matrícula dels estudis que es tracte.
  
8. Pel temps indispensable per al compliment d'un deure inexcusable de caràcter públic i personal.
  
9. Permís de lactància per a fill menor de nou mesos, equivalent a una hora d'absència de treball, fraccionable en dos períodes o reducció de la jornada de treball en mitja hora per a atendre a la mateixa finalitat. Este permís, podrà ser gaudit indistintament per la mare o el pare, en el cas que estos dos treballen.
  
10. Matrimoni d'un fill: un dia. Fora de la província: dos dies.
  
11. Trasllat de domicili: un dia.
  
12. Consultes mèdiques: Quan algun productor tinga necessitat d'acudir a consulta mèdica de la Seguretat Social per a si mateix, i l'horari d'assistència coincidisca amb el seu horari de treball, es considerarà permís retribuït pel temps necessari per a acudir a la dita consulta mèdica. Serà requisit imprescindible la presentació del justificant mèdic.
  
Article 21. Assegurança de vida i accident
  
L'empresa subscriurà anualment una assegurança per estos dos conceptes, les garanties del qual a cobrir són:
  
Mort Inv.Per.Total Inv.Per.Parcial
  
Accident laboral 30.051 euros 36.061 euros % 36.061 euros
  
Accident circulació 30.051 euros 36.061 euros % 36.061 euros
  
Accident no laboral 30.051 euros 36.061 euros % 36.061 euros
  
Malaltia 12.021 euros 12.021 euros
  
Article 22. Privació permís de conduir
  
En el cas que algun conductor es veja privat d'una manera temporal del seu permís de conducció, realitzant treballs per a l'empresa, esta li donarà treball en qualsevol altre departament o secció de l'empresa, durant els primers 12 mesos, i li respectarà les condicions salarials de la seua categoria. Transcorreguts els 12 mesos, s'estudiarà cada cas.
  
Si la retirada del permís es produïx en la revisió periòdica, l'empresa els proporcionarà treball en qualsevol de les seues altres seccions, si té plaça disponible i està capacitat per a cobrir-la, amb el sou del seu nou lloc
  
. Queden exclosos dels beneficis recollits en este article, els conductors que es vegen privats del seu permís de conduir a conseqüència d'haver ingerit begudes alcohòliques, estimulants o estupefaents
  
Article 23. Peces de treball.
  
Es lliuraran les peces de treball i de protecció personal amb la qualitat i periodicitat acostumades, amb la participació dels delegats de personal i o delegats de prevenció
  
Article 24. Préstecs. L'assignació concedida per l'empresa per als diferents centres de treball és la següent:
  
Buñol i Port 5.000 euros
  
Sant Vicent 3.000 euros
  
Article 25. Condicions específiques dels conductors
  
En el supòsit d'imposició de sanció econòmica, en conduir un vehicle de l'empresa o per compte de l'empresa, per causes imputables al conductor, el delegat de personal podrà proposar a la direcció de l'empresa la concessió d'una ajuda per a el seu finançament i esta resoldrà cas a cas, atenent a les circumstàncies.
  
Capítol V. Plantilles
  
Article 26. Plantilles
  
L'empresa té llibertat per a la confecció de les seues corresponents plantilles, d'acord amb les necessitats del personal fix.
  
De qualsevol modificació de les plantilles, es donarà coneixement als delegats de personal, als efectes oportuns.
  
Article 27. Ingressos
  
S'establixen les següents condicions per a l'ingrés de nou personal en l'empresa:
  
a) Els ingressos de nou personal es portaran a efecte per les categories inferiors, dins de cada professió.
  
b) Podrà ingressar-hi personal de l'exterior en llocs de superior categoria en els casos que no es dispose de personal d'interior amb aptituds de capacitat provada per a ocupar les places en qüestió.
  
c) Podrà ingressar-hi personal de l'exterior en cas de necessitats d'una especialitat concreta.
  
d) L'ingrés dels sol·licitants el decidirà l'empresa en funció del resultat dels exàmens, aptitud per al lloc, i informes sobre les condicions personals i professionals de cada aspirant. Els representants dels treballadors podran presentar el seu propi informe sobre els sol·licitants als exàmens que es realitzen, tenint en compte el dit informe per a la valoració total.
  
e) El període de prova, de caràcter potestatiu per a l'empresa, consistirà en sis mesos per al personal titulat i de direcció; de dos mesos per als conductors, de quinze dies per als peons especialitzats, ordinaris,,ossos i anàlegs.
  
Article 28. Ascensos
  
Els ascensos es duran a efecte quan hi haja vacants de la categoria superior i sempre que dins del personal de la categoria inferior existisca qui tinga provada suficient capacitat, sempre segons el parer de l'empresa i/o per mitjà d'exàmens o concursos.
  
En igualtat de condicions, ascendirà el més antic en l'empresa.
  
Els llocs de comandament seran sempre de lliure designació de l'empresa.
  
El tribunal que valorarà les proves per a l'ingrés i ascens del personal estarà compost pel personal de l'empresa i dels treballadors que en cada cas es designe.
  
Capítol VI. Retribucions econòmiques
  
Article 29. Retribucions Per retribució s'entén la totalitat de percepcions que reben els treballadors. Estarà formada pels següents conceptes:
  
Salari base
  
Antiguitat
  
Gratificacions extraordinàries de juliol, Nadal i març
  
Complements salarials de caràcter personal
  
Complements salarials variables: personals, de lloc de treball, quantitat o qualitat de treball i incentius.
  
Complements extrasalarials: dietes i bestretes.
  
Article 30. Increments de conveni Les retribucions corresponents a l'any 2002, queden expressades en la taula salarial annexa del conveni.
  
Increments salarials
  
Per a l'any 2003 les retribucions expressades en les taules salarials, així com els conceptes salarials regulats en els articles 33, 34 i 35 d'este conveni, aplicada la revisió corresponent al 2002, si és procedent, s'incrementaran en el IPC previst per a enguany en la LPGE, més el 0,5%
  
Per a l'any 2.04 s'incrementaran les taules de l'any 2003, així com els conceptes salarials regulats en els articles 33, 34 i 35 d'este conveni, revisades si és procedent, en el IPC previst per a enguany en la LPGE, més el 0,5%
  
Clàusula de revisió salarial
  
Any 2002: en el cas que el IPC real a 31 de desembre del 2002, excedisca de 2,4%, els salaris s'incrementaran per la diferència entre l'IPC real i el 2,4%,
  
Anys 2003 i 2004: en el cas que el IPC real, a 31 de desembre de cada any, excedisca del previst s'incrementaran els salaris per la diferència entre el IPC real i el previst.
  
La revisió s'aplicarà una vegada es publique per l'INE i tindrà caràcter retroactiu a 1 de gener i servirà de base per al càlcul de les taules salarials dels anys següents.
  
Article 31. Antiguitat
  
La promoció econòmica en funció dels anys de permanència en l'empresa, que es meritarà des del dia 1 del mes natural següent al seu venciment, queda fixada en una quantitat econòmica determinada en les taules salarials de l'annex i de conformitat amb els següents anys de servici en l'empresa: 5, 10, 15 i 20 o més anys.
  
Article 32. Gratificacions extraordinàries
  
Són les gratificacions extraordinàries de juliol i de Nadal i la paga de març. L'import de cada una d'elles serà de trenta dies de salari base més antiguitat i, si és procedent, el complement personal.
  
La gratificació extraordinària de juliol es farà efectiva dins del mes de juliol, d'acord amb els salaris vigents al seu abono.
  
La gratificació extraordinària de Nadal es farà efectiva abans del 22 de desembre, d'acord amb els salaris vigents al seu abonament.
  
La participació en beneficis o paga de març es meritarà d'1 de gener a 31 de desembre de cada any i es farà efectiva abans del dia 15 de març de l'any següent d'acord amb els salaris vigents al seu abonament.
  
Article 33. Plus de nocturnitat
  
Aquells treballadors que realitzen la major part de la seua jornada en horari nocturn (de 22 a 6 hores), percebran, per al 2.002, 8 euros per cada jornada de servici en el dit horari. El plus mencionat estarà subjecte als increments i revisions acordats en el present conveni.
  
Article 34. Incentius conductors
  
A l'empara de l'article 13 de l'Acord General per a les Empreses del Transport de Mercaderies per carretera, amb el compliment de les normes legals en matèria de jornada, i amb la finalitat d'incentivar la productivitat i la retribució dels temps de presència i espera i la prestació irregular de la jornada, s'establix un incentiu per als conductors, calculat en relació amb les tones transportades i als quilòmetres recorreguts, d'acord amb els següents imports:
  
0,414 cèntims de euros per tona transportada
  
0,046 cèntims de euros per quilòmetre recorregut
  
Estos incentius s'establixen, complint i considerant les vigents condicions i reglamentació en matèria de jornades per als conductors: Directriu i Reglaments Comunitaris 3820 i 3821, així com en el RD 1561/95.
  
Els conductors que presten servici, en jornada extraordinària, en dissabtes, festius, diumenges o descansos, cobraran un plus de 25 euros quan el servici siga inferior a uatre hores i 40 si excedix de 4 hores. Addicionalment es meritaran els incentius per quilòmetres i tones.
  
En cas de modificació d'estes normes, amb resultat de reducció de la duració màxima legal de les jornades per als conductors, regulada en l'article 36, paràgraf 5) del present conveni; les parts negociadores d'este es comprometen a negociar nous sistemes i imports d'incentius.
  
Els conductors els plus i incentius variables dels quals es regulaven pel que establixen convenis anteriors, tindran garantits uns ingressos mínims anuals per incentius, sempre que, de forma voluntària, no reduïsquen el seu rendiment d'anys anteriors. La xifra mínima anual garantida, que figura en relació annexa, tindrà els mateixos increments que el salari base i les diferències que puguen resultar a favor dels conductors, es regularitzaran en el mes de gener següent de cada any, amb una regularització a compte en el mes de juliol.
  
Article 35. Complement personal per conveni
  
Amb motiu de la modificació de l'estructura i continguts econòmics del present conveni, en relació amb els precedents, aquells treballadors que prestaven servici en l'empresa amb anterioritat al present conveni, tindran consolidat, a títol personal, un complement salarial, no absorbible ni compensable.
  
Les quanties i la relació de treballadors amb dret a percebre este complement, figuraran en l'annex II del present conveni. El dit complement s'abonarà en cada mensualitat i pagues extraordinàries (15 vegades a l'any) i tindrà els mateixos increments i revisió que el salari base.
  
Article 36. Hores extraordinàries
  
L'import d'hores extres és el que figura en les taules de l'annex.
  
Per als conductors, es consideraran hores extraordinàries les treballades en descansos, festius, així com els dies que superen de 223 dies a l'any, per als anys 2002 i 2003 i de 222 per a l'any 2004.
  
La resta de treballadors, meritaran hores extraordinàries, superades les 40 hores de jornada setmanal.
  
Article 37. Dietes
  
Es meritarà dieta quan el treballador, com a conseqüència d'un desplaçament, o per raons de treball, ha de realitzar alguna menjada fora del seu domicili.
  
Els imports, per cada u d'estos conceptes són els que a continuació s'indiquen:
  
Desdejuni: s'abonarà quan el treballador pernocte fora del seu domicili i percebrà 7,33 euros
  
Dinar i sopar: 12 euros.
  
Percebran dieta de menjada els conductors que, estant de viatge entre les 12 i les 14 hores, no puguen menjar en sa casa, per raons de les ordes de servici i viatges.
  
Percebran dieta per sopar els conductors que isquen de viatge abans de les 20 hores i tornen a la base després de les 22 hores
  
Es procurarà que el valor de les pernoctes no supere els 16 euros. Si pernoctaren en ciutat que supere esta quantia es comunicarà a l'empresa esta circumstància abans de pernoctar.
  
En l'any 2003 els imports fixats per a l'any 2002, s'incrementaran en l'IPC previst en la LGPE per a enguany
  
En l'any 2004, els imports de l'any 2003 s'incrementaran igualment en el IPC previst en la LGPE per a enguany.
  
Capítol VII. Jornada i vacances
  
Article 38. Jornada de treball
  
Es fixa en 1.784 hores de jornada efectiva anual per als anys 2002 i 2003. Per a l'any 2004, s'establixen 1.776 hores de jornada efectiva. Es respectaran les jornades inferiors que puguen resultar en virtut dels horaris establits.
  
Els treballadors tindran dos dies continuats de descans setmanal.
  
Per als conductors el còmput de jornada serà anual, mentre regisquen les condicions del sistema d'incentius acordat en el present conveni. En el cas que el dit sistema quede suprimit, els conductors tindran idèntiques condicions de còmput a les del Conveni Provincial de València per al Transport de Mercaderies per Carretera.
  
Horari
  
1) Taller Buñol i Alacant
  
De dilluns a divendres:
  
De 8 a 14 h i de 15'30 a 18'00 h.
  
Al matí, es pararan 30 minuts no retribuïts per a descans del personal.
  
2) Trànsit Buñol
  
De dilluns a divendres:
  
De 8 a 14 h i de 15'30 a 18'00 h.
  
Al matí, es pararan 30 minuts no retribuïts per a descans del personal. En el cas que, per necessitat del servici, no es descanse algun dia, este temps s'acumularà per a un posterior descans compensatori, que es gaudirà d'acord amb el cap de Departament.
  
3) Trànsit Sant Vicent
  
De dilluns a divendres:
  
De 8'30 a 13 h i de 15 a 18'30 h.
  
4) Sitges Port. S'establixen al port els següents torns de treball i horari de funcionament:
  
A) Personal a torns:
  
1r torn: De dilluns a divendres, estos dos inclusivament.
  
De 6 del matí a 14 hores.
  
2n torn: De dilluns a divendres, estos dos inclusivament.
  
De 14 a 22 hores.
  
Als dits torns, els correspon un descans en la jornada de mitja hora per a esmorzar/berenar, que no té caràcter de treball efectiu (ja que la jornada diària és de 7 hores 30 minuts de treball efectiu).
  
B) Personal de jornada partida:
  
El personal de jornada partida funcionarà amb el següent horari:
  
Equip A): Matí de 8 a 13 hores
  
Vesprada de 14 a 17'30 hores
  
Equip B): Matí de 8 a 14 hores
  
Vesprada de 15 a 17'30 hores.
  
De dilluns a divendres, ambdós inclusivament.
  
Al matí, es pararan 30 minuts no retribuïts per a descans del personal.
  
Tot el personal destinat en Sitges-Port es posarà al programa de 3 torns continus de 8 hores en el moment de càrrega de vaixell i durant els dies que dure la dita càrrega, en acabar esta passaran al programa d'horari normal que anteriorment s'indica. Quan es funcione a tres torns de 8 hores en càrrega de vaixell, cada torn disposarà d'un descans de mitja hora per a esmorzar / berenar / desdejuni, sense que el dit descans tinga caràcrer de temps de treball efectiu.
  
5) Conductors
  
Es consideren dies de descans setmanal els dissabtes i diumenges. La jornada laboral màxima diària de treball respectarà el que establixen els articles 8 a 12 del RD 1.561/95 i serà de 12 hores.
  
Article 39. Festes
  
Addicionalment a les festes assenyalades en el Calendari Laboral, s'establixen per als tres anys de vigència d'este conveni com festius de conveni per ajust de la jornada anual els dies següents:
  
Buñol i Port de València:
  
18 de març
  
Segon dia de Pasqua
  
26 de desembre
  
24 i 31de desembre a la vesprada (tallers i oficines)
  
Alacant:
  
24 de juny
  
Segon dia de Pasqua
  
26 de desembre
  
24 i 31de desembre a la vesprada(tallers i oficines)
  
Els conductors, gaudiran el dia 24 de desembre complet.
  
El segon dia de Pasqua si coincidix amb festiu assenyalat en el calendari laboral, se substituirà pel 31 de desembre per als conductors i per a la resta del personal, amb allò que s'assenyale previ acord entre la direcció de l'empresa i els representants dels treballadors.
  
Article 40. Vacances
  
Es reconeixen 22 dies laborables de vacances (de dilluns a divendres) a tot el personal acollit al conveni. Com a màxim es podran fraccionar en dos períodes, garantint gaudir 15 dies entre els mesos de juny a setembre ambdós inclusivament.
  
Les vacances es retribuiran d'acord amb el salari base de conveni més antiguitat i, si és procedent, complements personals.
  
En el cas dels conductors, addicionalment al salari base, l'antiguitat i els complements personals fixos, percebran en proporció als dies de gaudi, la mitjana d'incentius i nocturnitat, obtinguts en els tres mesos anteriors a la data del gaudi.
  
Tallers i Administració Trànsit Buñol
  
S'establiran tres torns de vacances, proporcionals al nombre de treballadors compresos entre el 16 de juny i el 15 de setembre, ambdós inclusivament.
  
Disposició final
  
Ambdues parts declaren que, en tot allò que no es reculla en el present conveni, s'atindran al que disposa l'Estatut dels Treballadors i l'Acord General per a les empreses de Transport de Mercaderies per carretera, que s'establix com a dret d'aplicació supletòria i subsidiària.
  
I en prova de conformitat, firmen el present conveni les parts negociadores.
  
Buñol (València), 6 de juny de 2002.
  
Per l'empresa. Pels treballadors.
  
Conveni TRACESA Levante
  
Relació personal amb complement personal conveni
  
Conductors Categoria
  
Alcalá Solaz, Alberto Oficial 1ª conductor
  
Belda Borrás, José Oficial 1ª conductor
  
Castillo Navarro, Manuel Oficial 1ª conductor
  
Cuéllar Latorre, José Luis Oficial 1ª conductor
  
Espert Espert, Ángel Oficial 1ª conductor
  
Espert Furriol, Ángel Oficial 1ª conductor
  
Fenellosa Lluesma, Gaspar Oficial 1ª conductor
  
Fernández Jiménez, Nicasio Oficial 1ª conductor
  
García Muñoz, Juan Rafael Oficial 1ª conductor
  
Jabaloyas Herrero, Francisco Oficial 1ª conductor
  
Martínez García Pedro Oficial 1ª conductor
  
Martínez Heredia, Juan Manuel Oficial 1ª conductor
  
Navarro Fernández, José Oficial 1ª conductor
  
Navarro Rubio, Vicente Oficial 1ª conductor
  
Pérez Aznar, Marcelino Oficial 1ª conductor
  
Pérez Pérez, Santiago Oficial 1ª conductor
  
Rodríguez Ortuño, Miguel Oficial 1ª conductor
  
Rodríguez Robledo, José Oficial 1ª conductor
  
Simón Carrillo, Pedro Oficial 1ª conductor
  
Sirvent Gomis, Roberto Oficial 1ª conductor
  
Vinuesa Fernández, Juan S Oficial 1ª conductor
  
Prima mitjana nou sistema
  
Altre personal Categoria
  
Rodriguez Leandro Oficial 2ª mecànic
  
Méndez Delgado, Antonio Oficial 1ª adm.
  
Martín García, Agustín Oficial 1ª adm.
  
García Alemán, Mº José Oficial 1ª adm.
  
Guijarro Martínez, Juan Luis Oficial 1ª adm.
  
Ferrer Carrascosa, Vicente Encarregat taller
  
Ferrándiz Blanes, Antonio Cap d'equip
  
Martínez Madrid, Manuela Oficial 1ª adm.
  
Rodríguez García, Pedro Cap trànsit
  
Fernández Fernández, José Enginyer tècnic